Diari Oficial de la Generalitat Valenciana


Sumari del DOGV 8939, del 29-10-2020 (2020/8980)

Extracte de la Resolució de 26 de octubre de 2020, del president de Turisme Comunitat Valenciana, per la qual es convoquen huit beques per a la realització, durant l'exercici 2021, de pràctiques professionals en matèria de turisme en les dependències de la citada entitat pública (beques classe «E» i classe «I».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8980


Data del document
:   26-10-2020

Organisme emissor
:   Turisme Comunitat Valenciana

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 26 de octubre de 2020, del president de Turisme Comunitat Valenciana, per la qual es convoquen huit beques per a la realització, durant l'exercici 2021, de pràctiques professionals en matèria de turisme en les dependències de la citada entitat pública (beques classe «E» i classe «I». [2020/8980]  
BDNS (identif.): 530178.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions   
http://www.pap.minhap.gob.es/bdnstrans/index  
  
Primer. Objecte i persones beneficiàries  
Convocar la concessió de les beques que, per a la realització de pràctiques professionals durant l'exercici 2021 en dependències de la Turisme Comunitat Valenciana, es concreten seguidament, atenent la seua classe, número, titulació requerida i lloc de realització:  
1. De classe «E»: tres beques en matèria de competitivitat i assessorament a pimes turístiques, en el marc del programa d'acceleració empresarial Accetur, destinades a graduats en Turisme, en Economia, en Administració i Direcció d'Empreses (ADE), en Gestió i Administració Pública (GAP), en Sociologia i en Gastronomia; amb realització de les pràctiques en la seu central de Turisme Comunitat Valenciana, Unitat de Desenvolupament Turístic, Àrea de Competitivitat Turística.  
  
2. De classe «I»: cinc beques en matèria de gestió administrativa en el marc del Decret d'ajudes dirigides al sector turístic i, en concret, per a les convocatòries d'ajudes anuals a entitats i empreses de la Comunitat Valenciana, destinades a graduats en Turisme i en Gestió i Administració Pública (GAP); amb realització de les pràctiques en la seu central de Turisme Comunitat Valenciana, Servei de Planificació i Estratègia Turística, Àrea de Competitivitat Turística.  
  
Segon. Bases reguladores  
Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme, publicat en el Diari Oficial de la Generalitat Valenciana número 8188, del dia 12 de desembre de 2017.  
  
Tercer. Finançament  
La convocatòria objecte de la present Resolució s'imputarà pressupostàriament a la Secció 05, Entitat 00574. «Turisme Comunitat Valenciana», línia denominada «Programa d'Especialització Turística», amb el Codi Línia S0750000, Cap. IV, dels Pressupostos de la Generalitat per a l'exercici 2021, els beneficiaris o les beneficiàries del qual previstos són titulats universitaris.  
L'import global màxim imputat a aquesta línia pressupostària i destinat a la concessió de les huit beques objecte de la present convocatòria serà, per a l'exercici 2021, de cent mil euros (100.000 euros), i per a l'exercici 2022, en cas de pròrroga, de cent mil euros (100.000 euros), condicionat en tots dos casos a l'existència de crèdit adequat i suficient en les respectives lleis de pressupostos de la Generalitat per a cada exercici.  
  
Quart. Termini de presentació de sol·licituds  
El termini per a la presentació de les sol·licituds serà de 15 dies hàbils a comptar des de l'endemà a la publicació de la convocatòria en el Diari Oficial de la Generalitat Valenciana.  
  
Cinqué. Altres dades  
La dotació econòmica inicial de cadascuna de les beques serà de 1.067,09 euros bruts mensuals.  
El període de duració de cada beca començarà el dia de 2021 que s'indique en la resolució de concessió de la present convocatòria i s'estendrà fins al 31 de desembre de 2021, de conformitat amb el principi d'anualitat pressupostària, recollit en l'article 25.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El període inicial de cada beca podrà prorrogar-se sense necessitat de nova convocatòria per un període màxim de dotze mesos addicionals, sempre que el desenvolupament de l'activitat que s'estiga efectuant així ho requerisca o aconselle, quedant condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2022.  
  
València, 26 d'octubre de 2020.- El president de Turisme Comunitat Valenciana: Francesc Colomer Sánchez.